เทศบาลเมืองพิชัย

พิชัย เป็นเทศบาลเมืองแห่งหนึ่งในอำเภอเมืองลำปาง จังหวัดลำปาง อยู่ห่างจากตัวเมืองลำปางไปทางทิศตะวันออกเฉียงเหนือตามถนนพหลโยธินประมาณ 8 กิโลเมตร มีพื้นที่ 16.50 ตารางกิโลเมตร ครอบคลุมพื้นที่บางส่วนของตำบลพิชัย มีประชากรในปี พ.ศ. 2560 จำนวน 13,127 คน

ประวัติ 
เทศบาลตำบลพิชัยเดิมมีฐานะเป็นสุขาภิบาลพิชัย ตามประกาศกระทรวงมหาดไทยที่จัดตั้งเป็นสุขาภิบาลเมื่อวันที่ 15 มกราคม พ.ศ. 2535 ต่อมาได้รับการเปลี่ยนแปลงฐานะเป็นเทศบาลตำบลพิชัย ตามพระราชบัญญัติเปลี่ยนแปลงฐานะของสุขาภิบาลเป็นเทศบาลตำบลเมื่อวันที่ 25 พฤษภาคม พ.ศ. 2542 โดยอยู่ในแนวเขตเดิมของสุขาภิบาล หลังจากนั้นได้มีการยกฐานะเป็นเทศบาลเมืองพิชัย ตามประกาศกระรวงมหาดไทย เมื่อวันที่ 13 มิถุนายน พ.ศ. 2556

อาณาเขต 
เทศบาลตำบลพิชัยมีอาณาเขตติดต่อกับตำบลข้างเคียง ดังนี้
 ทิศเหนือ ติดต่อกับตำบลบ้านเสด็จ
 ทิศใต้ ติดต่อกับห้วยแม่กะติ๊บ ตำบลพิชัย
 ทิศตะวันออก ติดต่อกับตำบลพิชัย
 ทิศตะวันตก ติดต่อกับตำบลต้นธงชัย

เขตการปกครอง 
เทศบาลตำบลพิชัยมีหมู่บ้านและชุมชนอยู่ในเขตเทศบาลตำบลพิชัยจำนวน 11 หมู่บ้าน โดยชุมชนที่มีพื้นที่อยู่ในเขตเทศบาลตำบลพิชัยทั้งหมู่บ้านจำนวน 6 หมู่บ้าน ได้แก่
 หมู่ที่ 3 ชุมชนบ้านม่อนเขาแก้ว, ชุมชนบ้านทุ่งกู่
 หมู่ที่ 4 ชุมชนบ้านต้นยาง
 หมู่ที่ 9 บ้านฝายน้อย
 หมู่ที่ 12 บ้านท่าเดื่อ
 หมู่ที่ 14 ชุมชนบ้านต้นมื่น
 หมู่ที่ 15 ชุมชนบ้านสันติสุข (แยกออกมาจาก หมู่ที่ 2 ชุมชนสามัคคี)

หมู่บ้านและชุมชนที่มีพื้นที่อยู่ในเขตเทศบาลตำบลพิชัยบางส่วนจำนวน 5 หมู่บ้าน ได้แก่
 หมู่ที่ 1 บ้านพิชัย
 หมู่ที่ 2 ชุมชนสามัคคี
 หมู่ที่ 5 บ้านต้นต้อง
 หมู่ที่ 8 บ้านทรายใต้
 หมู่ที่ 13 บ้านใหม่-บ้านเด่น

อ้างอิง

แหล่งข้อมูลอื่น 
 เว็บไซต์เทศบาลเมืองพิชัย

เทศบาลเมือง
พิชัย